Document ID: /fineweb-2-swissfilter-quality_10-filterrobots/filtered/02823.jsonl.gz/142

Majčin dan u Sschaffhausenu
U nedjelju, 16. 06. 2019., proslavili smo Majčin dan u Schaffhausenu. Ujedno smo imali i zahvalno slavlje naših ovogodišnjih prvopričesnika. Njih petero bili su s nama zahvalni dragom Isusu za njegov pohod njima u Prvoj svetoj pričesti koju su primili u svibnju. Djeca su imala prigodni program pun simbolike i vjere.
Nakon sv. Mise nastavili smo druženje u dvorani. Odazvalo se puno ljudi.
Majkama smo podijelili darove – Molitvenik sv. Ane – za majke i žene.
Oprostili smo se i od dugogodišnjeg člana naše Misije i Misijskog vijeća – Stjepana Lucića, koji se vraća u Hrvatsku.
Zahvalili smo još dvojici članova Misijskog vijeća: Josipu Blaževiću i Zvonimiru Perkoviću, koji su nam zahvalili na povjerenju jer ne mogu više biti članovi Misijskog vijeća. Uručili smo im prigodne zahvalne darove. Darovali smo i njihove supruge, jer i one su doprinosile zajedništvu Misije.
Zahvaljujemo Misijskom vijeću i svim ostalim vrijednim suradnicima koji su dale sve od sebe i lijepo pripremili dvoranu i mezetluke.
Hvala majkama koje su nas počastile svojim dolaskom.
Hvala djeci Hrvatske nastave i učiteljici Jeleni Bušić na duhovitom i poticajnom dječjem programu.